TNP จัดแกรนด์โอเพนนิ่งสาขาใหม่พันธมิตรร่วมแสดงความยินดีเพียบ
TNP จัดงานแกรนด์โอเพนนิ่งสาขาใหม่ล่าสุด สาขาที่ 15 ณ จังหวัดเชียงราย โดยภายในงานยังได้รับเกียรติจากพันธมิตรทางธุรกิจมากมายเข้าร่วมแสดงความยินดี
25 ต.ค. 2559


นายธวัชชัย พุฒิพิริยะ (ที่ 2 จากซ้าย) กรรมการผู้จัดการ และเภสัชกรหญิงอมร พุฒิพิริยะ (กลาง) รองกรรมการผู้จัดการ บริษัท ธนพิริยะ จำกัด (มหาชน) หรือ TNP ผู้ประกอบธุรกิจค้าปลีกและค้าส่งสินค้าอุปโภคบริโภคในจังหวัด เชียงราย จัดงานแกรนด์โอเพนนิ่งสาขาใหม่ล่าสุด สาขาที่ 15 ณ ตำบลบ้านใหม่ อำเภอเมือง จังหวัดเชียงราย เมื่อเร็วๆ นี้ นับเป็นการเปิดสาขาสุดท้ายของปี 2559 ได้ตามเป้าหมายที่วางไว้ อีกทั้ง ยังเป็นการรองรับไฮซีซั่นธุรกิจในไตรมาส 4  สนับสนุนยอดขายและรายได้ทั้งปีนี้ให้เติบโตเพิ่มขึ้น โดยภายในงานยังได้รับเกียรติจากพันธมิตรทางธุรกิจมากมายเข้าร่วมแสดงความยินดี